جمهور باشقانی رجب طیب اردوغان، آمریکانین، سوریه و فتح الله چی ترور تشکیلاتی (فتو قولدورباشی‌نین قایتاریلماسی موضوع لارین‌داکی سیاستینی تنقید ائتدی.
اردوغان، آمریکانین سی بی اس تلویزیون کانالیندا یاییملانان " 60 دقیقه" پروقرامیندا دورتادوغوداکی وضعیت، فتو قولدور باشی‌نین اعاده پروسئسی و تورکیه-آمریکا مناسیبتلری حاققیندا آچیقلاما‌لار وئردی.
آمریکانین سوریه سیاستی سببیله ناراحات اولدوغونو بیلدیرن جمهور باشقانی اردوغان، بو موضوع لاری هم پرزیدنت باراک اوباما هم ده باشقان یاردیمجیسی جو بایدن ایله مواذکیره ائتدیقلرینی آنجاق آمریکانین بو پروبلئم‌لرین جدی اولاراق اله آلینماسینا یاناشمادیغینی قئید ائتدی.
پروقرام‌دا، تورک خالقی‌نین دا خصوصیله 15 ژوئیه‌ده کی چئوریلیش جهدیندن سونرا آمریکانین ایزله‌دیگی سیاستدن ناراحات اولدوغونو و اؤلکه‌ده آمریکا قارشیتلیغینین آرتدیغی وورغولاندی.
چئوریلیش جهدی زامانی اردوغانین عائله‌سی ایله تعطیل ده اولدوغونو بیلدیرن پروقرامدا، "اؤزونوز و عائله‌نیز اوچون قورخدونوزمو؟" سئوالینا اردوغان" بیز اؤلومه اینانمیش اینسانلاریق لاکین بئله بیر وضعیتده بیر لیندر خالقینا اؤلومسوزلوک مئساژی وئرمه لیدیر. چونکو لیدئر بیر داشین آرخاسینا گیزلنسه، میللت داغین آرخاسینا گیزلنر”جوابینی وئردی.
پروقرامدا، اردوغانین، "داها اول تورکیه‌نین آمریکایا گوناهکارلاری اعاده ائتدیگی، تورکیه‌نین ده عینی‌سینی آمریکادان گؤزلدیگینه" باغلی سؤزلرینه یئر وئریلدی.
سونوجونون، آمریکانین چئوریلیش جهدی ایله علاقه‌سی اولدوغونو دوشونورسونوزمو؟" سئوالینا اردوغان، تورک خالقی دئیرکی، قولدورباشینی نه اوچون تورکیه‌یه تحویل ورمیر؟ سن بونو اورادا ساخلادیغین مدتجه تورکیه‌نین و تورک میللتی‌نین باخیشی داها باشقا اولمایا‌جاق." دئدی.
پرزیدنت اردوغان، پروقرامدا، آمریکانین ترور تشکیلاتی ی.پ.گ –یه سیلاح یاردیمی موضوعسوندا تورکیه ایله آراسینداکی اختلافا دا توخونان اردوغان،"داعش-ه قارشی موباریزه ائتدیگی اوچون باشقا بیر ترور تشکیلاتینا یاردیم ائتمک اولماز، ترور تشکیلات‌لاری آراسیندا "یاخشی-پیسی" دئیه آیریم ائده بیلمزسینیز آنجاق بو موضوع دا آمریکا ایله همفیکیر اولامادیق. " ایفاده‌لرینی ایشلتدی.
اردوغان، تورکیه-روسیا یاخینلاشماسی‌نین تورکیه-ناتو علاقه‌لرینه تاثیرینین نه اولاجاغینا دایر سئوالا ایسه، "حاضردا علاقه لریمیز ناتو قورولوش موقاویله‌سینده کی ماده‌لر ایستیقامتینده داوام ائدیر. ناتودا عینی ایستیقامتده بو قایدالارا رعایت ائدیر، دئیه جواب وئردی.
پروقرامین سونوندا یئنی آمریکا رهبرلیگی ایله تورکیه‌نین موناسیبت‌لری‌نین داها فرق‌لی اولا‌بیله‌جگی وورغولانا‌راق، یئنی باشقان دونالد ترامپ-ین اکیبی تورکیه‌نی حیاتی بیر موتتفیق اولا‌راق خاراکتریزه ائتدیگی و فتو قولدورباشی‌نین قایتاریلماسی‌نین لازیم اولدوغونو دیله گتیردیگی بیلدیریلدی.
